4α. ΠΡΟΕΔΡΙΚΟΝ ΔΙΑΤΑΓΜΑ της 18 Απρ./30 Ιουν. 1928 (ΦΕΚ Α΄ 112) Περί απαγορεύσεως ανεγέρσεως εργοστασίων επί των οδών Κηφισσίας, Αλεξάνδρας, Πατησίων και Συγγρού. Έχοντες υπ’ όψιν τας διατάξεις του από 17 Ιουλ. 1923 Ν.Δ/τος «περί σχεδίων πόλεων κ.λπ.» και ιδόντες την υπ’ αριθ. 342 ε.έ. γνωμοδότησιν του Συμβουλίου των Δημοσίων Έργων, προτάσει του Ημετέρου επί της Συγκοινωνίας Υπουργού, αποφασίζομεν και διατάσσομεν: Άρθρον μόνον.-Επί των οδών Κηφισιάς, Πατησίων, Αλεξάνδρας και Συγγρού απαγορεύεται από της ισχύος του παρόντος Δ/τος η ανέγερσις οιωνδήποτε εργοστασίων, επιτρεπομένης μόνον της ανεγέρσεως κατοικιών. Ο περιορισμός ούτος ισχύει μόνον ως προς τα εντός εγκεκριμένου σχεδίου τμήματα των τριών πρώτων οδών και δι’ άπασαν την οδόν Συγγρού. Πάντως εξαιρούνται τούτου αι τυχόν υφιστάμεναι βιομηχανικαί εγκαταστάσεις, ως επίσης και αι τυχόν ανεγερθησόμεναι, δι’ ας μέχρι της ισχύος του παρόντος Δ/τος παρεσχέθη αρμοδίως σχετική άδεια. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Ειδικοί περιορισμοί των όρων δομήσεως επεβλήθησαν δια των: Σελ. 474(β) Τεύχος 433-Σελ. 134 α)Ν.Δ. 6/9 Αυγ. 1923 περί των εκατέρωθεν της απ’ Αθηνών εις Κηφισίαν οδών ανεγειρομένων οικοδομών. β)Π.Δ. 6/25 Δεκ. 1923, συμπληρωθέντος δια των Β.Δ. 8/13 Αυγ. 1937 και 22/30 Σεπτ. 1952, δια την περιοχήν μεταξύ οδών Ηρώδου Αττικού, Π. Αραβαντινού (πρώην Βακχυλίδου) και της προ του Σταδίου πλατείας. γ)Π.Δ. της 17/31 Δεκ. 1924 περί των διαστάσεων και του εμβαδού των οικοδομησίμων οικοπέδων επί της οδού Αθηνών – Πειραιώς. δ)Β.Δ. 17/23 Μαρτ. 1936 περί θεσπίσεως συνεχούς οικοδομικού συστήματος επί τμήματος της οδού Μ. Μελά εν Κηφισία. ε)Β.Δ. 24 Απρ. 1940 περί επιβολής περιορισμών ως προς την θέσιν του ισογείου των οικοδομών επί των οδών Σοφοκλέους και Πεσματζόγλου (Αθηνών). ς)Β.Δ. 16 Ιουλ. 1940 περί επιβολής οικοδομικών περιορισμών εις την παρά το Νοσοκομείον Ερυθρού Σταυρού περιοχήν της πρωτευούσης. ζ)Β.Δ. 7 Μαΐου 1947 περί τροποποιήσεως του σχεδίου Αθηνών εις την περιοχήν Κόκκινα Χώματα παρά το Νοσοκομείον Παίδων μετά καθορισμού όρων και περιορισμών δομήσεως. η)Β.Δ. 15 Ιουλ. 1947 περί διαρρυθμίσεως του σχεδίου Συνοικισμού Ζωγράφου (Αττικής) μετά καθορισμού όρων και περιορισμών δομήσεως. θ)Β.Δ. 10/28 Αυγ. 1946 περί όρων δομήσεως εργοστασίων ελαφράς βιομηχανίας εις την περιοχήν «Βοτανικός» του σχεδίου Αθηνών. ι)Β.Δ. 30 Ιουλ./7 Αυγ. 1952 περί καθορισμού πολεοδομικών όρων και περιορισμών εις περιοχήν Κηφισιάς. ια)Β.Δ. 9/18 Δεκ. 1952 περί καθορισμού όρων δομήσεως εις περιοχήν Κυψέλης, Γαλατσίου – Κυπριάδου της πόλεως Αθηνών. 23.Ε.α.4α Σχέδιο Πόλεως Αθηνών Πειραιώς 